《道上有感》
宋代·吕祖俭

群书乱插架，荏苒忽忘年。
归来谁谓必，拂拭复茫然。
圣远道难继，事变如山连。
寒夜煨芋栗，炎天浮藕莲。
时与旧朋俦，曳杖访林泉。
忽来朝市中，岁月复推迁。
一朝忽南去，道里有余艰。
韶阳号善地，九龄亦称贤。
杜门省愆咎，夙夜问周旋。
异时归故里，拜扫明招阡。
目力傥未衰，庶几守遗编。

作者简介：（?—1196）婺州金华人，祖籍寿州，字子约，号大愚。吕祖谦弟。受业祖谦如诸生。历通判台州。宁宗即位，除太府丞。因赵汝愚罢相，上封事极谏，忤韩侂胄，安置韶州，未至，改送吉州。在谪所读书穷理，卖药自给。遇赦量移高安，卒。追谥忠。有《大愚集》。